# metadata.dc.description.abstract[].value
Fa un centenar de milers d'anys, els Homo sapiens van emprendre un viatge fora d'Àfrica, allunyant-se de les sabanes on havien nascut. Possiblement empesos per la necessitat, però també per la seva insaciable curiositat, van anar a cercar nous horitzons. Actualment, viatjar pel simple plaer d'eixamplar horitzons ha esdevingut una activitat important per a moltes persones: conèixer altra gent, cultures diverses i diferents maneres de fer, d'entendre i de viure la vida genera, si es fa amb respecte i amb una mentalitat oberta i acollidora, una sensació de gran plenitud. 'M'he sentit unit amb el Tot', ens diu el físic i poeta català David Jou. Hi ha moltes guies turístiques per anar i gaudir de qualsevol racó del món. De moment, però, el turisme a l'espai està restringit a unes poques persones, i sempre en la immediatesa de la Terra. Tanmateix, si poguéssim viatjar pel sistema solar i visitar els racons més emblemàtics de la nostra galàxia, què hi trobaríem?

# metadata.dc.source[].value
Divulgació i Premsa (Genètica, Microbiologia i Estadística)